Source: https://www.mzdovecentrum.sk/clanok-z-titulky/konatel-a-spolocnik-z-hladiska-pracovnopravnych-vztahov-v-rozhodovacej-cinnosti-sudov-2.htm
Timestamp: 2020-07-04 09:17:39+00:00
Document Index: 7599126

Matched Legal Cases: ['§ 1', '§ 1', '§ 1', '§ 2', '§ 2', '§ 133', '§ 134', '§ 133', '§ 134', '§ 132', '§ 132', '§ 7', '§ 7', '§ 43', '§ 66', '§ 66', '§ 22', '§ 22', '§ 22', '§ 135', '§ 135']

Mzdové centrum - Konateľ a spoločník z hľadiska pracovnoprávnych vzťahov
Konateľ a spoločník z hľadiska pracovnoprávnych vzťahov v rozhodovacej činnosti súdov
Odpovede zo súdnych rozhodnutí na viaceré otázky z praxe.
Dátum publikácie:26. 9. 2019
V praxi sa objavuje viacero otázok týkajúcich sa postavenia osoby konateľa s. r. o., pokiaľ ide o jeho vzťah k pracovnoprávnym vzťahom: napr. možnosť výkonu funkcie konateľa v pracovnom pomere, výkon inej činnosti, ako je činnosť konateľa, touto osobou v pracovnom pomere, možnosť podpísania zmluvy „samého so sebou“ (na jednej strane ako konateľ a na druhej ako zamestnanec), možnosť alebo povinnosť výkonu práce spoločníkom a konateľom v rámci jednoosobovej spoločnosti v pracovnom pomere (otázka: môže konateľ sám vykonávať činnosti, ktoré sú v predmete podnikania spoločnosti aj bez uzatvorenia pracovnej zmluvy so spoločnosťou? A ak nie je uzatvorená pracovná zmluva a konateľ vykonáva napr. elektroinštalačné práce, stavebné práce, bolo by to nelegálne zamestnávanie?).
O viacerých otázkach v rámci svojej rozhodovacej praxe už súdy rozhodli – niektorými otázkami sa súdy zaoberali vo väčšom rozsahu (ako napr. možnosť výkonu funkcie konateľa v pracovnom pomere, stret záujmov medzi spoločnosťou a jej konateľom), niektorými skôr okrajovo (otázka závislej práce, jej existencia v prípade ko­nateľa, ktorý vykonáva pre spoločnosť aj iné činnosti, ako je činnosť konateľa, osobitne, ak je táto osoba jediným konateľom a spoločníkom). Je tomu tak preto, že spravidla táto osoba nemá „sama so sebou spor“, nedostane sa do sporu so spoločníkom alebo iným konateľom, ktorí sa rozhodnú zo spoločnosti ju „prepustiť“; väčšina sporov konateľov sa viedla v oblasti neplatného skončenia pracovného pomeru, keď tieto osoby boli napr. v pozícii (generálny, obchodný) riaditeľ, konateľ, predseda družstva zo spoločnosti pre­pustené a domáhali sa určenia neplatnosti skončenia pracovného pomeru, o čom však súdy rozhodli, že v tomto prípade, ak nebol pracovný pomer ani platne založený, nemohol neplatne ani končiť. Iné spory sa týkali vrátenia odmeny, odstupného, resp. jeho priznania. V prípade jednoosobovej spoločnosti konateľ a spoločník v jednej osobe takýto „konflikt“ nemáva, môže mať však spor s orgánmi štátu – osobitne so Sociálnou poisťovňou, ktorá mu nechce priznať nároky z pracovného pomeru – napr. z dôvodu pracovného úrazu, pretože jeho postavenie nekvalifikuje ako postavenie zamestnanca z hľadiska pracovného práva.
I. Základné právne východiská
Z hľadiska práva SR je potrebné upriamiť pozornosť na nasledujúce relevantné ustanovenia právnych predpisov:
Vymedzenie pojmu závislá práca, ktorá determinuje, aká práca sa má vykonávať v pracovnoprávnych vzťahoch a aké znaky má takáto práca (§ 1 ods. 2 a ods. 3 ZP).
§ 1 ods. 2 ZP: Závislá práca je práca vykonávaná vo vzťahu nadriadenosti zamestnávateľa a podriadenosti zamestnanca, osobne zamestnancom pre zamestnávateľa, podľa pokynov zamestnávateľa, v jeho mene, v pracovnom čase určenom zamestnávateľom.
§ 1 ods. 3 ZP: Závislá práca môže byť vykonávaná výlučne v pracovnom pomere, v obdobnom pracovnom vzťahu alebo výnimočne za podmienok ustanovených v tomto zákone aj v inom pracovnoprávnom vzťa­hu. Závislá práca nemôže byť vykonávaná v zmluvnom občianskoprávnom vzťahu ale­bo v zmluvnom obchodnoprávnom vzťahu podľa osobitných predpisov.
Vymedzenie podnikania ako samostatnej činnosti subjektu (§ 2 ods. 1 ObZ).
§ 2 ods. 1 ObZ: Podnikaním sa rozumie sústavná činnosť vykonávaná samostatne podnikateľom, vo vlastnom mene a na vlastnú zodpovednosť, s cieľom dosiahnutia zisku alebo na účel dosiahnutia merateľného pozitívneho sociálneho vplyvu, ak ide o hospodársku činnosť registrovaného sociálneho podniku podľa osobitného predpisu.
Konanie spoločnosti prostredníctvom ko­nateľa (§ 133 ObZ) a obchodné vedenie spoločnosti (§ 134 ObZ)
§ 133 ods. 1 ObZ: Štatutárnym orgánom spoločnosti je jeden alebo viac konateľov. Ak je konateľov viac, je oprávnený konať v mene spoločnosti každý z nich samostatne, ak spoločenská zmluva neurčuje inak.
§ 134 ObZ: Na rozhodnutie o obchodnom vedení spoločnosti, ktoré patrí do pôsobnosti konateľov, sa vyžaduje súhlas väčšiny konateľov, ak spoločenská zmluva neurčí vyšší počet hlasov.
Zmluva medzi spoločnosťou a jej jediným spoločníkom, ktorý je zároveň jej konateľom (jednoosobové s. r. o. – § 132 ods. 2 ObZ), t. j. toto ustanovenie pripúšťa aj takéto zmluvy, kde na jednej strane vystupuje spoločnosť (podpisuje konateľ) a na druhej strane fyzická osoba (ktorá je konateľom aj spoločníkom).
§ 132 ods. 2 ObZ: Zmluvy uzatvorené medzi spoločnosťou a jej jediným spoločníkom, ak tento spoločník súčasne koná v mene spoločnosti, musia mať písomnú formu.
Dojednanie pracovnej zmluvy so zamest­nancom, ktorý je aj štatutárnym orgánom (§ 7 ods. 3 ZP)
§ 7 ods. 3 ZP: So zamestnancom, ktorý je aj štatutárnym orgánom alebo členom štatutárneho orgánu, dohodne podmienky podľa § 43 ods. 1 v pracovnej zmluve orgán alebo právnická osoba, ktorá ho ako štatutárny orgán ustanovila.
Postavenie konateľa z hľadiska zmluvného práva Obchodného zákonníka (§ 66 ods. 6 ObZ)
§ 66 ods. 6 ObZ: Vzťah medzi spoločnosťou a členom orgánu spoločnosti alebo spoločníkom pri zariaďovaní záležitostí spoločnosti sa spravuje primerane ustanoveniami o mandátnej zmluve, ak zo zmluvy o výkone funkcie uzatvorenej medzi spoločnosťou a členom orgánu spoločnosti alebo spoločníkom, ak bola zmluva o výkone funkcie uzavretá, alebo zo zákona nevyplýva iné určenie práv a povinností. Zmluva o výkone funkcie musí mať písomnú formu a musí ju schváliť valné zhromaždenie spoločnosti alebo písomne všetci spoločníci, ktorí ručia za záväzky spoločnosti neobmedzene. Stanovy akciovej spoločnosti alebo jednoduchej spoločnosti na akcie môžu určiť, že zmluvu o výkone funkcie člena predstavenstva schvaľuje dozorná rada.
Nekonanie v rozpore so záujmami zastúpeného (§ 22 OZ)
§ 22 ods. 2 OZ: Zastupovať iného nemôže ten, kto sám nie je spôsobilý na právny úkon, o ktorý ide, ani ten, záujmy ktorého sú v rozpore so záujmami zastúpeného.
NS SR (4 Cdo 177/2009) sa v tejto súvislosti vyjadril, že aj keď štatutárny orgán právnickej osoby nie je jej zástupcom (pozn. § 22 OZ hovorí o zastúpení a konanie štatutárneho orgánu je konaním samotnej právnickej osoby), tento zákaz sa analogicky vzťahuje aj na situáciu, kde na jednej strane za spoločnosť koná konateľ a na druhej strane vystupuje fyzická osoba (tá istá, ktorá je aj konateľom spoločnosti).
Konanie konateľa a zodpovednosť pri výkone funkcie a neuprednostnenie svojich záujmov (§ 135a ods. 1 ObZ)
§ 135a ods. 1 ObZ: Konatelia sú povinní vykonávať svoju pôsobnosť s odbornou starostlivosťou a v súlade so záujmami spoločnosti a všetkých jej spoločníkov. Najmä sú povinní zaobstarať si a pri rozhodovaní zohľadniť všetky dostupné informácie týkajúce sa predmetu rozhodnutia, zachovávať mlčanlivosť o dôverných informáciách a skutočnostiach, ktorých prezradenie tretím osobám by mohlo spoločnosti spôsobiť škodu alebo ohroziť jej záujmy alebo záujmy jej spoločníkov a pri výkone svojej pôsobnosti nesmú uprednostňovať svoje záujmy, záujmy len niektorých spoločníkov alebo záujmy tretích osôb pred záujmami spoločnosti.
Povinnosti podnikateľa podnikajúceho prostredníctvom s. r. o.
Odchodné konateľa
Zahraničné pracovné cesty – formulár PD A1 a stravné
Výkon závislej práce konateľom s. r. o.